Peter Arundell je upokojeni angleški dirkač Formule 1, ki je vso svojo kariero dirkal v moštvu Lotus. Debitiral je v sezoni 1963, ko je dobil priložnost le na dirki za Veliki nagradi Francije, kjer pa ni niti štartal. Toda že na naslednjih dveh dirkah za Veliko nagrado Monaka in Nizozemske v naslednji sezoni 1964 je dosegel dve zaporedni tretji mesti, kar sta zanj edini uvrstitvi na stopničke v karieri. Točke je osvojil tudi na četrti dirki sezone za Veliko nagrado Francije, ko je bil četrti. Po sezoni premora se je vrnil v Formulo 1 v sezoni 1966, ko je dosegel še svojo zadnjo uvrstitev v točke s sedmim mestom na Veliki nagradi ZDA, kajti po tej sezoni ni nikoli več dirkal v Formuli 1.